**PAGRINDINIO UGDYMO PROGRAMOS VYKDYMO BENDROSIOS NUOSTATOS**

1. Gimnazija užtikrina dalykų programoms įgyvendinti skiriamų pamokų minimalų skaičių per savaitę, pateiktą Bendrajame ugdymo plane (patvirtinta Lietuvos Respublikos švietimo ir mokslo ministro 2019 m. birželio 15 d. įsakymu Nr. V-413 ).
2. Socialinė – pilietinė veikla pagrindiniame ugdyme yra privaloma ugdymo proceso dalis. Jai skiriama 10 pamokos (valandos). Socialinė – pilietinė veikla fiksuojama dienyne. Mokiniai savo veiklos įrodymas kaupia patys - mokinių aplankuose. Socialinė – pilietinė veikla siejama su pilietiškumo ugdymu, gimnazijos bendruomenės tradicijomis, vykdomais projektais, kultūrinėmis bei socializacijos programomis numatant galimybę mokiniui atlikti ją savarankiškai ar bendradarbiaujant su savivaldos institucijomis.

## II. UGDYMO SRIČIŲ DALYKŲ MOKYMO ORGANIZAVIMAS

1. Dorinį ugdymą tėvai (globėjai, rūpintojai) mokiniui iki 14 metų parenka, o nuo 14 metų mokinys savarankiškai renkasi pats. Visi 5 – IG klasių mokinių tėvai (globėjai) pasirinko tikybą.
2. Kalbų ugdymo organizavimas:
3. Lietuvių kalba ir literatūra.
	1. mokiniams, kurie nepasiekia lietuvių kalbos Pagrindinio ugdymo bendrojoje programoje numatyto patenkinamo lygio sudaromos sąlygos likviduoti mokymosi spragas – skiriamos konsultacijos;
4. Gimtoji kalba (lenkų).
	1. 6 ir IIG klasės mokiniams, iš valandų skirtų mokinių poreikių tenkinimui, mokymosi pagalbai teikti siūlyti mokytis: „Kūrybinis rašymas“.
5. Užsienio kalbos.
	1. gimnazija iki vidurinio ugdymo programos vykdymo pradžios nekeičia pradėtų mokyti užsienio kalbų;
	2. baigiant pagrindinio ugdymo programą organizuoja užsienio kalbų pasiekimų patikrinimą centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).
6. Socialinis ugdymas.
	1. laisvės kovų istorija 18 pamokų integruota į pilietiškumo pagrindų pamokas;
	2. į istorijos ir geografijos dalykų turinį integruoti Lietuvos ir pasaulio realijas, nacionalinio saugumo ir gynybos pagrindų temas;
	3. pilietiškumo pagrindams mokyti IG ir IIG klasėse skiriama po 1 savaitinę pamoką.
	4. Siekiant gerinti gimtojo krašto (pavyzdžiui, Vilniaus rajono savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes, dalį istorijos ir geografijos pamokų organizuojama netradicinėse aplinkose (muziejuose, lankytinose istorinėse vietose, valdžios institucijose ir kt.). Veikla numatoma dalykų ilgalaikiuose planuose.
7. Informacinių technologijų mokymo organizavimas.
	1. informacinių technologijų programa pradedama įgyvendinti 5 klasėje.
	2. 7 – 8 klasėse skiriamos 36 dalyko pamokos.
8. Meninio ugdymo organizavimas.
	1. meninio ugdymo srities dalykus sudaro privalomieji dailės, muzikos dalykai.
9. Technologijos:
	1. 5-8 klasių mokiniai mokomi proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų.
10. Fizinio ugdymo organizavimas.
	1. fizinio ugdymo (5, 6 ir 7 kl.) skiriant 3 valandas per savaitę, o (IG, IIG kl. ) skiriant 2 valandas sudaromos sąlygos visiems mokiniams papildomai pasirinkti jų pomėgius atitinkančias aktyvaus judėjimo pratybas (šokio, tinklinio ir pan.) per neformaliojo ugdymo veiklą gimnazijoje**.** Gimnazija tvarko mokinių, lankančių šias pratybas, apskaitą;
	2. specialiosios medicininės fizinio pajėgumo grupių dėl mažo mokinių skaičiaus gimnazijoje nėra. Mokiniai dalyvauja pamokose su pagrindine grupe, bet pratimai ir krūvis jiems skiriamas pagal gydytojo rekomendacijas;
	3. parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį. Neskiriama ir neatliekama pratimų, galinčių skatinti ligų paūmėjimą.
11. Dalykų programoms įgyvendinti skiriamų pamokų skaičius per savaitę pagrindinio ugdymo programai.

 Lentelėje pateikiami duomenys: dalykai ir jiems skiriamų pamokų skaičius per 2020 – 2021 m. m.:

|  |  |  |  |  |  |
| --- | --- | --- | --- | --- | --- |
| **klasė****Dalykas**  | **5** | **6** |  **7** |  **IG** |  **IIG** |
| **Dorinis ugdymas:**Tikyba | 1 | 1 | 1 | 1 |
| **Kalbos:**Gimtoji kalba (lenkų) | 3 | 3 | 5 | 4 | 4 |
| 2 |
| Lietuvių kalba ir literatūra | 3 | 3 | 5 | 4 | 5 |
| 2 |
| Užsienio kalba (anglų) | 1 | 1 | 3 | 3 | 3 |
| 2 |
| **Matematika** | 2 | 2 | 4 | 3 | 4 |
| 2 |
| **Gamtamokslinis ugdymas:**Gamta ir žmogus | 1 | 1 | - | - | - |
| 1 |
| Biologija  | - | - | 2 | 2 | 1 |
| Fizika | - | - | 1 | 2 | 2 |
| Chemija | - | - | - | 2 | 2 |
| **Informacinės technologijos** | 1 | 0,5 | 1 | 1 |
| **Socialinis ugdymas:**Istorija | 1 | 1 | 2 | 2 | 2 |
| 1 |
| Pilietiškumo pagrindai | - | - | - | 1 | 1 |
| Geografija  | - | 2 | 2 | 2 | 1 |
| Ekonomika ir verslumas | - | - | - | 1 | - |
| **Meninis ir technologinis ugdymas**:Dailė | 1 | 1 | 1 | 1 |
| Muzika | 1 | 1 | 1 | 1 |
| Technologijos | 2 | 2 | 1 | 1,5 |
| **Fizinis ugdymas** | 3 | 3 | 2 | 2 |
| **Žmogaus sauga** | 1 | - | 1 | - | 0,5 |
| **Pasirenkamieji dalykai:**Užsienio kalba (rusų) | - | - | - | 1\* | 1\* |
| Lenkijos istorija | 1\* | - | - | 1\* |  |
| Kūrybinis rašymas  | - | 1\* | - | - | 1\* |
| **Savaitinių pamokų skaičius** | **46** | **33,5** | **35** | **35** |
| **Pamokų skaičius skirtas papildomai mokykloms nuožiūra jungtinėms klasėms** | **11** |  |  |  |
| **Iš viso** | **149,5** |
| **Neformalusis švietimas** | 4 | 4 |

\*Valandos skirtos mokinių poreikių tenkinimui, mokymosi pagalbai teikti

**Mokinių poreikiams tenkinti, mokymosi pagalbai teikti skirtos valandos**

|  |  |  |  |
| --- | --- | --- | --- |
| Eil. Nr. | Dalykas  | Klasė  | Valandos  |
|  | Užsienio kalba (rusų) | IG | 1 |
|  | Užsienio kalba (rusų) | IIG | 1 |
|  | Lenkijos istorija | 5, IG | 2 |
|  | Kūrybinis rašymas  | 6, IIG | 2 |
|  | Iš viso: |  | 6 |

1. Ugdymo organizavimas jungtinėse klasėse. Jungiami 5/6 klasių mokiniai. Sudarant jungtinę klasę vadovaujamasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“. Atsižvelgiant į Bendrojo ugdymo plano 27 punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.